Pärnu pööras suure kaotusseisu võiduks
#000000
Tartu meeskond alustas täismaja ees võimsalt, minnes avaveerandi järel 28:10 juhtima. Pärnu sai kõik punktid vabaviskejoonelt. Teisel veerandajal Tartu eduseis kahanes ning poolajapausile mindi kodumeeskonna juhtimisel 40:28. Kolmanda veerandi lõpuks oli tartlaste edu kahanenud juba 55:50-le, kirjutab Basket.ee.
#000003
Neljas veerandaeg kujunes tõeliseks põnevusheitluseks. Kui mängida jäi kaheksa sekundit, tabas Andris Misters kaugviske ja viis Pärnu ette 69:68. Tartu viimasel rünnakul viskas Emmanuel Wembi korvi alt mööda ja võit kuuluski Pärnule. Pärnu ei juhtinud mängu jooksul enne viimast viset mitte kordagi. Usk püsis aga meeskonnal lõpuni ja suvepealinna klubi läks seeriat 2:0 juhtima.
#000004
Pärnu parimad olid Mihkel Kirves 17 ja Robert Valge 15 punktiga, Neil oli taas puudu eelmises mängus reie tagalihast vigastanud põhimängujuht Alterique Gilbert. Tartule tõi Braxton Huggins lausa 29 punkti. Wembi kogus 18 silma ja 11 lauapalli.
#000005
Seeria kolmas kohtumine peetakse neljapäeva õhtul Pärnus.
#000006